FINNOMENA Market Alert: หุ้นฮ่องกงพุ่ง 3% หลัง BABA ประกาศปรับโครงสร้างธุรกิจครั้งใหญ่ - FINNOMENA
วันนี้ (29 มีนาคม 2023) ตลาดหุ้นฮ่องกง (HSI) ปรับตัวขึ้น 3% นำโดยหุ้น Alibaba (BABA) ปรับตัวขึ้น 15% หลังบริษัทประกาศปรับโครงสร้างธุรกิจครั้งใหญ่เพื่อเพิ่มมูลค่ากิจการและเพิ่มความสามารถในการแข่งขัน
29 มี.ค. 2566

วันนี้ (29 มีนาคม 2023) ตลาดหุ้นฮ่องกง (HSI) ปรับตัวขึ้น 3% นำโดยหุ้น Alibaba (BABA) ปรับตัวขึ้น 15% หลังบริษัทประกาศปรับโครงสร้างธุรกิจครั้งใหญ่เพื่อเพิ่มมูลค่ากิจการและเพิ่มความสามารถในการแข่งขัน โดย BABA จะแบ่งธุรกิจเป็น 6 กลุ่มเพื่อเพิ่มความคล่องตัวในการบริหาร และเตรียม IPO ใน 5 กลุ่มธุรกิจ ทั้งนี้การประกาศปรับโครงสร้างธุรกิจของ BABA เกิดขึ้นภายหลังจากการปรากฏตัวของแจ๊ค หม่าในสัปดาห์ที่ผ่านมา 
โดย 6 กลุ่มธุรกิจที่ BABA เตรียมแบ่งออกมาได้ 1) Cloud Intelligence Group 2)Taobao Tmall Commerce Group 3) Local Services Group 4) Cainiao Smart Logistics 5) Global Digital Commerce Group และ 6) Digital Media and Entertainment Group
FINNOMENA Investment Team มองว่าการออกมาปรากฏตัวของแจ็ค หม่า พร้อมประกาศปรับโครงสร้างธุรกิจครั้งยิ่งใหญ่ของ BABA ครั้งนี้ เป็นการส่งสัญญาณว่า BABA เตรียมเดินหน้าสู่ตลาดการเงินอีกครั้งซึ่งจะช่วยเพิ่มความเชื่อมั่นให้แก่นักลงทุน และทำให้ Sentiment ต่อภาพรวมการลงทุนในตลาดหุ้นจีน และฮ่องกงดูดีขึ้น นอกจากนี้ยังเป็นการสะท้อนว่ารัฐบาลจีนอาจมีความเข้มงวดต่อบริษัทเทคโนโลยีจีนน้อยลง แต่อย่างไรก็ดีการกีดกันบริษัทเทคโนโลยีจีนจากรัฐบาลสหรัฐฯ จะยังคงเป็นความเสี่ยงในภาพรวมที่ต้องติดตามต่อไป
เรายังมีมุมมองเชิงบวกต่อหุ้นจีน All China หลังรัฐบาลจีนผ่อนคลายมาตรการคุมเข้มโควิด-19 ส่งผลให้ภาคธุรกิจเริ่มฟื้นตัวดีขึ้น โดยแนะนำทยอยสะสมในกองทุน K-CHINA-A และกองทุน KT-ASHARES-A สำหรับหุ้นจีน A-shares
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Alibaba
FINNOMENA Market Alert
ตลาดหุ้นฮ่องกง
แชร์บทความ: